**Επίδομα παιδιού: Έρχεται νέα πληρωμή εντός του μήνα από τον ΟΠΕΚΑ-Πότε θα γίνει και ποιους αφορά**

Σε λίγες ημέρες υπολογίζεται να γίνει νέα πληρωμή του επιδόματος παιδιού από τον ΟΠΕΚΑ.

***Της Κατερίνας Φεσσά***

Η **καταβολή** αναμένεται να γίνει **εκτός απροόπτου την Παρασκευή, 31 Ιανουαρίου του 2025 και** θα αφορά στους δικαιούχους που θα υποβάλλουν αίτηση έως τις 15 του τρέχοντος μηνός στις 6μμ στην ηλεκτρονική πλατφόρμα Α21 για το έτος 2024 και των οποίων έχει εγκριθεί.

Εάν επικρατήσει αυτό το σενάριο, τότε οι δικαιούχοι θα δουν τα χρήματα του επιδόματος το απόγευμα της προηγούμενης εργάσιμης ημέρας, δηλαδή **την Πέμπτη, 30 Ιανουαρίου** στους τραπεζικούς λογαριασμούς τους.

**Επίδομα παιδιού 2024: Τι ισχύει για τις τροποποιήσεις στις αιτήσεις**

Διευκρινίζεται πως οι δικαιούχοι του επιδόματος παιδιού 2024 μετά την Τετάρτη 15 Ιανουαρίου 2025 στις 6μμ δεν θα έχουν τη δυνατότητα να υποβάλλουν αίτηση στην ηλεκτρονική πλατφόρμα Α21 ή να τροποποιήσουν την αίτηση τους.

Για αυτό **λοιπόν θα πρέπει:**

* να ελέγξουν την κατάσταση της αίτησης τους
* και να υποβάλλουν οριστικά την αίτηση τους ή να πραγματοποιήσουν τις απαραίτητες διορθώσεις πριν από την καταληκτική ημερομηνία.